Fuscoporia ferruginosa

Fuscoporia ferruginosa Hymenochaetaceae familiako onddo espezie bat da. Patogeno begetala da. Ez da jangarria.

Sinonimoak: Polyporus ferruginosus, Polyporus umbrinus, Physisporus umbrinus, Physisporus ferruginosus, Acia ferruginosa, Poria ferruginosa, Poria umbrina, Ochroporus ferruginosus, Mucronoporus ferruginosus, Fomes ferruginosus, Phellinus ferruginosus, Poria macounii, Poria ferruginosa subsp. umbrina, Phellinus ferruginosus subsp. umbrinus, Ochroporus confusus.

 Deskribapena 
Basidioma: Fruitu guztiz erresupinatua, iraunkorra, substratuari oso atxikia eta nahiko luzapen handietara iritsi daiteke, 1 cm arteko lodiera duena, marroi-horixka edo marroi-gorrixka kolorekoa. Ertza argi eta garbi mugatua.

Himenoforoa: 1 eta 8 mm bitarteko luzera duten tutuez osatua, poro txiki, biribil eta irregularretan amaitzen direnak, 5 eta 8 bitartean milimetroko, marroi kolorekoak.

Haragia: Gogorra eta larrukara, marroi-horixka kolorekoa, usain eta zapore nabarmenik gabea.

Etimologia: Ferruginosa epitetoa, burdina,  kolore burdintsua, arre gorrixka, herdoil, esan nahi duen “ferreum” hitzetik dator.

 Jangarritasuna 
Interes gastronomikorik gabea.

 Nahasketa arriskua 
Beste espezie batzuek “erresupinatuak” (poroak gorantz dituztela, kapelarik osatu gabe) edo garapen-fasean daudenek antzeko morfologia izan dezakete, eta mikroskopioa behar da identifikatzeko. Ph. ferreus, Ph. conchatus eta Ph punctatus eta Ph. laevigatus oso antzekoak dira.

 Sasoia eta lekua 
Urte osoan zehar nahiko ohikoa. Hostozabal zuhaitzen egur hiletan, batez ere Alnus, Corylus, Fagus, Salix eta Cretaegus-etan. Salbuespenez ager daiteke koniferoetan.

 Banaketa eremua 
Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

 Erreferentziak 

 Kanpo estekak 

Kategoria:Fuscoporia
Kategoria:Afrikako onddoak
Kategoria:Asiako onddoak
Kategoria:Europako onddoak
Kategoria:Amerikako onddoak
Kategoria:Ozeaniako onddoak